Bővíti gyárát a Joyson Safety Systems Hungary Kft. - ProfitLine.hu
Kezdőoldal // Hírek // Bővíti gyárát a Joyson Safety Systems Hungary Kft.
Hozzátette: a fejlesztéssel még modernebb termelési folyamatot valósítanak meg, új technológiai módszert vezetnek be. A kormány 4,9 milliárd forint készpénztámogatást nyújt a fejlesztéshez.
A mostani beruházással újabb keleti nagyvállalat döntött Magyarország mellett, és a legmodernebb csúcstechnológiát hozták Magyarországra, a beruházást nagy nemzetközi versenyben sikerült elnyerni - mondta a miniszter.
Hozzátette, ezzel Magyarországon fog működni a világ legnagyobb, passzív biztonsági eszközöket gyártó vállalata, a cég miskolci termékeinek 35 nagy autógyártó vásárlója van. A gyártás mellett termékfejlesztést, és tesztelést is végeznek, és a gyártott termékek több mint 90 százalékát exportálják. A Joyson a világ 30 országában 100 gyártóegységgel van jelen, és több mint 50 ezer dolgozót foglalkoztat - ismertette.
Kitért arra, hogy a kínai-magyar kereskedelmi forgalom tavaly rekordot döntött: 10 százalékos emelkedéssel megközelítette a 9 milliárd dollárt, és idén az első hét hónapban átlépte az 5 milliárd dollárt.
Szijjártó Péter elmondta, hogy szeretnék növelni a kínai beruházásokat Magyarországon, jelenleg 16 kínai beruházás van az országban.
Alakszai Zoltán, Miskolc jegyzője és polgármesterjelöltje arról beszélt, hogy Miskolc a vállalkozásokat segítő gazdasági környezet létrehozásához megtette a lépéseket, új iparterületet alakítottak ki, a város versenyképes beruházási helyszínné vált. Az új befektetők között elsőként jelentkezett a Joyson Safety Systems, amely felhelyezte Miskolcot az autóipar térképére, a beszállítók több mint 6000 embert foglalkoztatnak. Miskolc a meglévő oktatási intézményekkel lehetőséget kínál arra, hogy európai szinten jegyzett járműipari kutató- és fejlesztőbázissá váljon - mondta.
Kersten Hugo Bachmann, a Joyson Safety Systems Hungary Kft. ügyvezetője elmondta, a cég 2013-ban döntötte el, hogy felépíti új gyárát Miskolcon, 68 millió dollár beruházással, 2100 munkahelyet teremtve. A vállalat globálisan vezető pozíciót szeretne elfoglalni a közlekedésbiztonsági eszközök gyártásában. Az elmúlt 5 év is azt bizonyítja, hogy jó döntés volt Miskolcon létrehozni a gyárat, most pedig további 50 millió eurós befektetéssel bővítik a jelenlegi termelési kapacitásaikat - tette hozzá.